भारत के खिलाफ अजीब सी पारी खेलने वाले मिस्बाह उल हक पर भी पाकिस्‍तान की जनता काफी नाराज है. हक ने भारत के खिलाफ शुरुआत में बेहद धीमी पारी खेली थी और तब पाकिस्तान की उम्मीदें तकरीबन खत्म हो गई थीं.टीम के सबसे वरिष्ठ बल्लेबाज यूनुस खान की भी तीखी आलोचना हो रही है. यूनुस सेमीफाइनल में सस्ते में निपट गए थे. पूर्व टेस्ट क्रिकेटर वसीम अकरम ने कहा कि मुझे लगता है कि यूनुस खान समेत टीम के वरिष्ठ बल्लेबाज खुद को शीशे में देखें और सोचें कि उन्होंने विश्व कप में टीम के लिए क्या किया है और क्या उन्हें टीम में जगह मिलनी चाहिए. पूरे विश्व कप में खराब विकेटकीपिंग करने वाले कामरान अकमल की भी टीम से छुट्टी हो सकती है. अकमल ने टूर्नामेंट के दौरान करीब दर्जन भर कैच छोड़े हैं.